section_heading: Životopis
paragraph_text: Matusja Blum je rođena u Kišinjevu, gdje je i započela studij klavira. U Sarajevo je došla iz Praga 1939. god. nakon završetka majstorske klase na praškom konzervatoriju kod uglednih profesora Vilema Kurza i Jana Hermana (iz te škole izašli su vodeći češki pijanisti Rudolf Firkusny i Ivan Moravec). Odmah je započela koncertnu u pedagošku djelatnost. Sudjelovala je na tada avangardnim priredbama Collegiuma artisticuma. Od 1945. predavala na Srednjoj muzičkoj školi u Sarajevu. Neko vrijeme je djelovala i u Beogradu (1948-52), na poziv vrsnog pijaniste i pedagoga Emila Hajeka. Od 1955. je profesor na Muzičkoj akademiji u Sarajevu kao jedan od njenih prvih pedagoga (1963-67. I 1973-77. dekan). Svojim dugogodišnjim djelovanjem na sarajevskoj Muzičkoj akademiji odgojila je veliki broj vrsnih pijanista i pedagoga od kojih su najistaknutiji: Božena Griner, Milanka Mišević, Olga Vukomanović-Tarbuk, Milica Šnajder, Farida Mušanović, Zlata Maleš, Zrinka Gavrić, Planinka Jurišić-Atić, Attila Gracza i drugi.